CELEX: 32011R0458
Language: et
Date: 2011-05-12 00:00:00
Title: Komisjoni määrus (EL) nr 458/2011, 12. mai 2011 , mis käsitleb mootorsõidukite ja nende haagiste tüübikinnituse nõudeid seoses rehvide paigaldamisega ja millega rakendatakse Euroopa Parlamendi ja nõukogu määrust (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid  EMPs kohaldatav tekst

13.5.2011   
            
            
               ET
            
            
               Euroopa Liidu Teataja
            
            
               L 124/11
            
         KOMISJONI MÄÄRUS (EL) nr 458/2011,
   12. mai 2011,
   mis käsitleb mootorsõidukite ja nende haagiste tüübikinnituse nõudeid seoses rehvide paigaldamisega ja millega rakendatakse Euroopa Parlamendi ja nõukogu määrust (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 13. juuli 2009. aasta määrust (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid, (1) eriti selle artikli 14 lõike 1 punkti a,
   ning arvestades järgmist:
   
               (1)
            
            
               Määrus (EÜ) nr 661/2009 on eraldiseisev määrus Euroopa Parlamendi ja nõukogu 5. septembri 2007. aasta direktiiviga 2007/46/EÜ (millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv)) (2) ette nähtud tüübikinnitusmenetluse otstarbeks.
            
         
               (2)
            
            
               Määrusega (EÜ) nr 661/2009 on tühistatud nõukogu 31. märtsi 1992. aasta direktiiv 92/23/EMÜ mootorsõidukite ja nende haagiste rehvide ja nende paigaldamise kohta (3). Nimetatud direktiivis sätestatud nõuded tuleks käesolevasse määrusesse üle võtta ning kui vaja, kohandada neid teaduse ja tehnika arenguga.
            
         
               (3)
            
            
               Käesoleva määruse kohaldamisala peab olema kooskõlas direktiivi 92/23/EMÜ kohaldamisalaga; seetõttu peab määrus hõlmama M-, N- ja O-kategooria sõidukeid.
            
         
               (4)
            
            
               Määrusega (EÜ) nr 661/2009 on kehtestatud põhinõuded mootorsõidukite tüübikinnituse kohta seoses nendele rehvide paigaldamisega. Seega on sellise tüübikinnituse jaoks vaja kehtestada erimenetlused, katsed ja nõuded selle tagamiseks, et sõidukil kasutatavad rehvid oleksid sobilikud sõiduki massi, kiirust ja kasutustingimusi arvesse võttes.
            
         
               (5)
            
            
               Käesolevas määruses sätestatud meetmed on kooskõlas mootorsõidukite tehnilise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kohaldamisala
   Käesolevat määrust kohaldatakse direktiivi 2007/46/EÜ II lisas määratletud M-, N- ja O-kategooria sõidukite suhtes.
   Artikkel 2
   Mõisted
   Käesoleva määruse kohaldamisel kasutatakse järgmisi mõisteid:
   1)   „sõidukitüüp seoses rehvide paigaldamisega”– sõidukid, mis ei erine üksteisest selliste oluliste näitajate poolest nagu paigaldamiseks sobiv rehvitüüp, rehvide minimaalse ja maksimaalse mõõdu tähistused, velje mõõdud ja nihud, kiiruse ja koormuse näitajad ning porikaitsmete näitajad;
   2)   „rehvitüüp”– rehvid, mis ei erine üksteisest selliste oluliste omaduste poolest nagu:
   3)   „rehvimõõdu tähistus”– rehvimõõdu tähistus, nagu on määratletud C1-klassi rehvide puhul ÜRO Euroopa Majanduskomisjoni eeskirja nr 30 punktis 2.17 ning C2- ja C3-klassi rehvide puhul ÜRO Euroopa Majanduskomisjoni eeskirja nr 54 punktist 2.17;
   4)   „velje nihk”– pöiaprofiili keskjoone kaugus velje tugipinnast;
   5)   „õhkrehvi konstruktsioon”– rehvi põhimiku tehnilised näitajad;
   6)   „tavarehv”– tavalistes maanteeoludes kasutamiseks ettenähtud rehv või ajutiselt tühjalt kasutatav rehv;
   7)   „ajutiselt tühjalt kasutatav rehv”– rehv, nagu see on määratletud ÜRO Majanduskomisjoni eeskirja nr 64 punktis 2.4.3 (6);
   8)   „varurehv ajutiseks kasutamiseks”– rehv, mis erineb mis tahes sõidukile tavalistes sõiduoludes paigaldamiseks ettenähtud rehvist ja on ette nähtud ainult ajutiseks kasutamiseks piiratud sõidutingimustes;
   9)   „velg”– velje pöiast ja rattakilbist koosnev komplektne velg;
   10)   „varuvelg ajutiseks kasutamiseks”– ratas, mis erineb sõidukile tavalistes sõiduoludes paigaldamiseks ettenähtud veljest;
   11)   „ratas”– velje ja rehvi komplekt;
   12)   „tavaratas”– ratas, mis paigaldatakse sõidukile tavakasutuseks;
   13)   „varuratas”– ratas, mis on ette nähtud tavaratta väljavahetamiseks viimase rikke korral; varuratas võib olla üks alljärgnevatest:
   14)   „tavaline varuratas”– velje ja rehvi komplekt, mis on velje- ja rehvimõõdu tähistuse, velje nihu ja rehvi konstruktsiooni poolest samane konkreetsele sõidukimudelile või -variandile samasse teljepositsiooni tavapäraseks kasutamiseks paigaldatud rattaga; see hõlmab ka teistsugusest materjalist ja teistsuguste kinnitusmutrite või -poltidega velgi, mis on muus osas tavakasutuseks ette nähtud veljega samased;
   15)   „varuratas ajutiseks kasutamiseks”– velje ja rehvi komplekt, mis ei kuulu tavalise varuratta määratluse alla ning mis vastab ajutiseks kasutamiseks ette nähtud varuratta kirjeldusele, mis on esitatud ÜRO Euroopa Majanduskomisjoni eeskirja nr 64 punktis 2.10;
   16)   „kiiruskategooria sümbol”– sümbol, mille tähendus on määratletud ÜRO Euroopa Majanduskomisjoni eeskirja nr 30 punktis 2.29 C1-klassi rehvide puhul ja ÜRO Euroopa Majanduskomisjoni eeskirja nr 54 punktis 2.28 C2- ja C3-klassi rehvide puhul;
   17)   „kandevõime indeks”– näitaja, mis on seotud rehvi maksimaalse koormusega, mis on C1-klassi rehvide puhul määratletud ÜRO Majanduskomisjoni eeskirja nr 30 punktis 2.28. ning C2- ja C3-klassi rehvide puhul ÜRO Majanduskomisjoni eeskirja nr 54 punktis 2.27;
   18)   „maksimaalne kandevõime”– maksimaalne koormus, mida rehv võib kanda, kui seda kasutatakse vastavalt nõuetele, mis tootja on seda tüüpi rehvi kasutamiseks ette näinud.
   Artikkel 3
   Sätted, mis käsitlevad sõidukile EÜ tüübikinnituse andmist seoses rehvide paigaldamisega
   1.   Sõidukile EÜ tüübikinnituse saamiseks seoses sellele rehvide paigaldamisega esitab tootja või tootja esindaja taotluse tüübikinnitusasutusele.
   2.   Taotlus koostatakse vastavalt I lisa 1. osas esitatud teatise näidisele.
   3.   Kui käesoleva määruse II lisas sätestatud asjakohased nõuded on täidetud, annab tüübikinnitusasutus EÜ tüübikinnituse ning väljastab tüübikinnitusnumbri vastavalt direktiivi 2007/46/EÜ VII lisas esitatud numeratsioonisüsteemile.
   Liikmesriik ei tohi anda sama numbrit ühelegi teisele sõidukitüübile.
   4.   Lõike 3 kohaldamisel väljastab tüübikinnitusasutus EÜ tüübikinnitustunnistuse, mis on koostatud vastavalt I lisa 2. osas esitatud näidisele.
   Artikkel 4
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. mai 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 200, 31.7.2009, lk 1.
   
      (2)  ELT L 263, 9.10.2007, lk 1.
   
      (3)  EÜT L 129, 14.5.1992, lk 95.
   
      (4)  ELT L 201, 30.7.2008, lk 70.
   
      (5)  ELT L 183, 11.7.2008, lk 41.
   
      (6)  ELT L 310, 26.11.2010, lk 18.
   
      I LISA
      
         Sõiduki tüübikinnituse rakendussätted seoses rehvide paigaldamisega
      
      1.   OSA
      
         Teatis
      
      NÄIDIS
      Teatis nr … sõiduki EÜ tüübikinnituse kohta seoses rehvide paigaldamisega.
      Vajaduse korral tuleb järgmine teave esitada kolmes eksemplaris koos sisukorraga. Joonised tuleb esitada vastavas mõõtkavas ja piisavalt üksikasjalikult A4-formaadis paberil või A4-formaadis kaustas. Kui lisatakse fotod, peavad need olema piisavalt üksikasjalikud.
      Kui käesolevas teatises osutatud süsteemid, osad või eraldi sõlmed on elektroonilise juhtimisseadisega, esitatakse andmed selle töötamise kohta.
      0.   ÜLDOSA
      0.1.   Mark (tootja kaubanimi) …
      0.2.   Tüüp …
      0.2.1.   Ärinimi (-nimed) (kui on olemas) …
      0.3.   Tüübi identifitseerimisandmed, kui need on märgitud sõidukile (1); …
      0.3.1.   Nimetatud märgistuse asukoht …
      0.4.   Sõiduki kategooria (2): …
      0.5.   Valmistaja nimi ja aadress …
      0.8.   Koostetehas(t)e nimi (nimed) ja aadress(id) …
      0.9.   Tootja esindaja (kui on olemas) nimi ja aadress …
      1.   SÕIDUKI EHITUSE ÜLDANDMED
      1.1.   Tüüpsõiduki fotod ja/või joonised: …
      1.3.   Telgede ja rataste arv …
      1.3.1.   Paarisrehvidega telgede arv ja asukoht: …
      1.3.2.   Juhttelgede arv ja asukoht: …
      1.3.3.   Veoteljed (arv, asukoht, ühendusviis): …
      2.   MASSID JA MÕÕTMED (3)
          (4)
      
      2.3.   Telje rööbe/rööpmed ja laius(ed)
      2.3.1.   Iga juhttelje rööbe (5): …
      2.3.2.   Kõigi muude telgede rööpmed (5): …
      2.3.3.   Kõige laiema tagatelje laius: …
      2.3.4.   Kõige eesmise telje laius (mõõdetuna rehvide kõige välimiste punktide vahel, v.a rehvide maapinnalähedane väljakummumine): …
      2.8.   Tootja määratud suurim tehniliselt lubatud täismass (6)
          (7): …
      2.9.   Iga telje kantav suurim tehniliselt lubatud mass: …
      2.11.5.   Sõiduk on/ei ole (8) ette nähtud koorma vedamiseks
      4.7.   Sõiduki maksimaalne valmistajakiirus (km/h) (9): …
      6.   VEDRUSTUS
      6.6.   Rehvid ja veljed
      6.6.1.   Rehvi ja velje kombinatsioon(id) (10)
      
      
                  a)
               
               
                  Rehvide puhul märkida
                  
                              —
                           
                           
                              mõõtme tähis(ed);
                           
                        
                              —
                           
                           
                              koormusindeks (7);
                           
                        
                              —
                           
                           
                              kiiruskategooria sümbol (7);
                           
                        
                              —
                           
                           
                              veeretakistustegur, mõõdetud vastavalt standardile ISO 28580;
                           
                        
            
                  b)
               
               
                  velgede puhul märkida pöia mõõde (mõõtmed) ja nihk (nihud).
               
            6.6.1.1.   Teljed
      6.6.1.1.1.   1. telg: …
      6.6.1.1.2.   2. telg: …
      jne
      6.6.3.   Sõiduki tootja soovitatav rehvirõhk (soovitatavad rehvirõhud) (kPa) …
      6.6.4.   Tootja soovitatud lumega haardumise seadme(te) kirjeldus ning rehvi/velje kombinatsioon esi- ja/või tagateljele: …
      6.6.5.   Ajutiseks kasutamiseks ettenähtud varuratta (kui see on olemas) lühikirjeldus: …
      6.6.6.   Rehvirõhu seiresüsteemi lühike kirjeldus (kui see on olemas): …
      9.   KERE
      9.16.   Porikaitsed
      9.16.1.   Sõiduki lühikirjeldus seoses ratta porikaitsetega: …
      12.   MUU
      12.6.   Kiiruspiirikud
      12.6.1.   Tootja(d): …
      12.6.2.   Tüüp/tüübid: …
      12.6.3.   Tüübikinnitusnumber/-numbrid, kui on olemas: …
      12.6.4.   Kiirus või kiirusevahemik, millele või mille piires võib kiiruspiirikut reguleerida: … km/h
      
         Selgitavad märkused:
      
      2.   OSA
      
         EÜ tüübikinnitustunnistus
      
      NÄIDIS
      Formaat: A4 (210 × 297 mm)
      
         EÜ TÜÜBIKINNITUSTUNNISTUS
      
      
      Teatis:
      
                  
                              —
                           
                           
                              EÜ tüübikinnituse andmine (11)
                              
                           
                        
                              —
                           
                           
                              EÜ tüübikinnituse laiendamine (11)
                              
                           
                        
                              —
                           
                           
                              EÜ tüübikinnituse andmisest keeldumine (11)
                              
                           
                        
                              —
                           
                           
                              EÜ tüübikinnituse tühistamine (11)
                              
                           
                        
               
                  sõiduki tüübile seoses sellele rehvide paigaldamisega
               
            
                  vastavalt määrusele (EL) nr …/2011.
               
            
                  EÜ tüübikinnitusnumber: …
               
            
                  Laiendamise põhjus: …
               
            I   OSA
      0.1.   Mark (tootja kaubanimi) …
      0.2.   Tüüp …
      0.2.1.   Ärinimi (-nimed) (kui on olemas) …
      0.3.   Tüübi identifitseerimisandmed, kui need on märgitud sõidukile (12); …
      0.3.1.   Nimetatud märgistuse asukoht …
      0.4.   Sõiduki kategooria (13) …
      0.5.   Valmistaja nimi ja aadress …
      0.8.   Koostetehas(t)e nimi (nimed) ja aadress(id) …
      0.9.   Tootja esindaja (kui on olemas) nimi ja aadress: …
      II   OSA
      1.   Lisateave: vt lisandit.
      2.   Katsete eest vastutav tehniline teenistus: …
      3.   Katseprotokolli kuupäev: …
      4.   Katseprotokolli number: …
      5.   Märkused (kui on): vt lisandit.
      6.   Koht …
      7.   Kuupäev …
      8.   Allkiri …
      
                  Lisatud dokumendid
               
               
                  :
               
               
                  teabematerjalid
                  Katseprotokoll
               
            
         (1)  Kui tüübi identifitseerimisandmed sisaldavad märke, mis ei ole käesoleva teatisega hõlmatud sõiduki, osa või eraldi seadmestiku kirjeldamisel asjakohased, asendatakse dokumentides need märgid sümboliga „?” (nt ABC??123??).
      
         (2)  Kategooriad vastavalt direktiivi 2007/46/EÜ II lisa A osas esitatud määratlustele.
      
         (3)  Kui sõiduki üks variant on tavalise juhikabiiniga ja teine magamiskohaga kabiiniga, esitatakse mass ja mõõtmed mõlema variandi kohta.
      
         (4)  Standard ISO 612: 1978 – Maanteesõidukid – Mootorsõidukid ja pukseeritavad sõidukid – Mõisted ja määratlused.
      
         (5)  
      
                  (g4)
               
               
                  Tingimus nr 6.5.
               
            
         (6)  Haagiste või poolhaagiste ning haagise või poolhaagisega ühendatud sõidukite korral, mille haakeseadisele või sadulale mõjub oluline tugikoormus, tuleb selle koormuse ja raskuskiirenduse suhe lisada tehniliselt lubatud maksimaalsele koormusele.
      
         (7)  Palun märkida siia iga variandi jaoks maksimaalsed ja minimaalsed väärtused.
      
         (8)  Mittevajalik maha tõmmata.
      
         (9)  Kui tootja lubab mootorsõidukitel teatavaid kontrollifunktsioone muuta (nt tarkvara, riistvara, ajakohastamine, valikud, võimaldamine, mittevõimaldamine) kas enne või pärast sõiduki kasutusele võtmist, nii et selle tõttu suureneb maksimaalne kiirus, tuleb märkida maksimaalne kiirus, mille võib saavutada sellise kontrollifunktsioonide muutmisega. Haagiste kohta tuleb märkida sõiduki tootja lubatud maksimumkiirus.
      
         (10)  Tähekombinatsiooniga ZR (paikneb enne velje diameetri koodi) märgistatud rehvide kohta, mis on ette nähtud paigaldamiseks sõidukitele, mille maksimaalne valmistajakiirus ületab 300 km/h, esitatakse samaväärsed andmed.
      
         (11)  Mittevajalik maha tõmmata.
      
         (12)  Kui tüübi identifitseerimisandmed sisaldavad märke, mis ei ole käesoleva teatisega hõlmatud sõiduki, osa või eraldi seadmestiku kirjeldamisel asjakohased, asendatakse dokumentides need märgid sümboliga „?” (nt ABC??123??).
      
         (13)  Vastavalt direktiivi 2007/46/EÜ II lisa A osa määratlusele.
      
         Lisand
         EÜ tüübikinnitustunnistusele nr …
         
                     1.
                  
                  
                     Lisateave:
                     
                                 1.1.
                              
                              
                                 Sõidukitüübi ehituse, mõõtmete, kuju ja koostismaterjalide lühikirjeldus: …
                                 …
                              
                           
                                 1.2.
                              
                              
                                 Rehvi/velje kombinatsioon(id) (k.a rehvi mõõtmed, velje mõõtmed ja nihk): …
                              
                           
                                 1.3.
                              
                              
                                 Minimaalse kiiruskategooria sümbol, mis vastab sõiduki maksimaalsele valmistajakiirusele (iga variandi puhul) (enne velje diameetri koodi asuva tähekombinatsiooniga ZR märgistatud rehvide kohta, mis on ette nähtud paigaldamiseks sõidukitele, mille maksimaalne valmistajakiirus ületab 300 km/h, esitatakse samaväärsed andmed) …
                              
                           
                                 1.4.
                              
                              
                                 Minimaalne koormusindeks, mis vastab iga telje kantavale suurimale tehniliselt lubatud koormusele (iga variandi puhul) (vajaduse korral muudetakse vastavalt II lisa punktile 3.2.2.) …
                              
                           
                                 1.5.
                              
                              
                                 Rehvi/velje kombinatsioon(id) (k.a rehvi mõõtmed, velje mõõtmed ja nihk), mida kasutatakse koos lumega haardumise seadme(te)ga: …
                              
                           
               
                     2.
                  
                  
                     M1-kategooria sõiduk on/ei ole (1) ette nähtud koorma vedamiseks ja tagumiste rehvide kandevõime on ületatud … %.
                  
               
                     3.
                  
                  
                     Sõiduk on/ei ole (1) heaks kiidetud ÜRO Euroopa Majanduskomisjoni eeskirja nr 64 kohaselt seoses ajutiseks kasutamiseks ettenähtud varurehvidega.
                  
               
                     3.1.
                  
                  
                     M1- kategooria sõiduk: jah/ei (1), tüüp 1/2/3/4/5 (1)
                     
                  
               
                     3.2.
                  
                  
                     N1- kategooria: sõiduk jah/ei (1), tüüp 1/2/3/5 (1)
                     
                  
               
                     4.
                  
                  
                     Sõiduk on/ei ole (1) heaks kiidetud ÜRO Euroopa Majanduskomisjoni eeskirja nr 64 kohaselt seoses rehvirõhu seiresüsteemiga.
                  
               
                     4.1.
                  
                  
                     Rehvirõhu seiresüsteemi (kui on olemas) lühikirjeldus: …
                  
               
                     5.
                  
                  
                     Märkused: …
                  
               
            (1)  Mittevajalik maha tõmmata.
      
   
   
      II LISA
      
         Sõidukite nõuded seoses rehvide paigaldamisega
      
      1.   ÜLDNÕUDED
      
                  1.1.
               
               
                  Vastavalt punkti 5.4 sätetele peab iga sõidukile paigaldatud rehv, kaasa arvatud iga varurehv, vastama määruse (EÜ) nr 661/2009 ja selle rakendusmeetmete nõuetele.
               
            2.   REHVI SOBIVUS
      
                  2.1.
               
               
                  Kõik sõidukile tavaliselt paigaldatud rehvid, välja arvatud ajutiseks kasutamiseks ette nähtud varurehv, peavad olema ühesuguse ehitusega.
               
            
                  2.2.
               
               
                  Kõik ühele teljele tavaliselt paigaldatud rehvid peavad olema sama tüüpi.
               
            
                  2.3.
               
               
                  Ruum, kus ratas pöörleb, peab olema nii suur, et maksimaalse lubatud mõõduga rehv ja velg saaksid vabalt liikuda, võttes arvesse tootja kehtestatud ratta maksimaalset ja minimaalset nihku, maksimaalse ja minimaalse vedrustuse ning rooliseadmest tingitud piirangute piires. Selle kontrollimiseks tuleb teha katse kõige laiemate ja kõige kõrgemate rehvidega ja võtta arvesse mõõtude lubatud kõrvalekaldeid vastavalt rehvimõõdu tähistusele, nagu sätestatud asjaomases ÜRO Majanduskomisjoni eeskirjas.
               
            
                  2.4.
               
               
                  Käesoleva lisa punktis 2.3 esitatud nõuetele vastavuse kontrollimiseks võib tehniline teenistus nõustuda teiselaadilise katsetamisega.
               
            3.   KANDEVÕIME
      
                  3.1.
               
               
                  Iga sõidukile paigaldatud rehvi, sealhulgas varurehvi (kui see on olemas) maksimaalne kandevõime (nagu sätestatud käesoleva lisa punktis 3.2) peab vastavalt käesoleva lisa punkti 5 sätetele olema:
                  
                              3.1.1.
                           
                           
                              juhul kui sõidukile on paigaldatud ühte liiki rehvid üksikasetuses: võrdne vähemalt poolega kõige rohkem koormatud telje tehniliselt lubatud maksimaalsest teljekoormusest, mille on kehtestanud sõiduki tootja;
                           
                        
                              3.1.2.
                           
                           
                              juhul kui sõidukile on paigaldatud rohkem kui ühte liiki rehvid üksikasetuses: võrdne vähemalt poolega asjaomase telje tehniliselt lubatud maksimaalsest teljekoormusest, mille on kehtestanud sõiduki tootja;
                           
                        
                              3.1.3.
                           
                           
                              juhul kui sõidukile on paigaldatud C1-klassi rehvid topeltasetuses: võrdne vähemalt 0,27-kordse asjaomase telje tehniliselt lubatud maksimaalse teljekoormusega, mille on kehtestanud sõiduki tootja;
                           
                        
                              3.1.4.
                           
                           
                              juhul kui sõidukile on paigaldatud C2- või C3-klassi rehvid topeltasetuses: võrdne vähemalt 0,25-kordse (arvestades topeltasetuse koormusindeksit) asjaomase telje tehniliselt lubatud maksimaalse teljekoormusega, mille on kehtestanud sõiduki tootja.
                           
                        
            
                  3.2.
               
               
                  Rehvi maksimaalne kandevõime on määratletud järgmiselt:
                  
                              3.2.1.
                           
                           
                              C1-klassi rehvide puhul on see maksimaalne kandevõime, millele on osutatud ÜRO Euroopa Majanduskomisjoni eeskirja nr 30 punktis 2.31;
                           
                        
                              3.2.2.
                           
                           
                              C2- ja C3-klassi rehvide puhul leitakse maksimaalne kandevõime, mille puhul õhkrehv veel vastu peab, kui seda kasutatakse sõiduki maksimaalsel valmistajakiirusel, ÜRO Euroopa Majanduskomisjoni eeskirja nr 54 punkti 2.29 tabelist „Kandevõime muutumine vastavalt kiirusele”, milles on esitatud kandevõime muutumine sõltuvalt kiirusest koormusindeksi ja nimikiiruskategooria funktsioonina.
                           
                        
            
                  3.3.
               
               
                  Vastav teave tuleb esitada selgelt kasutusjuhendis, tagamaks, et sõiduki kasutamisel kasutataks sobiva kandevõimega varurehve.
               
            4.   KIIRUSSUUTLIKKUS
      
                  4.1.
               
               
                  Igal tavaliselt sõidukile paigaldatud rehvil peab olema kiiruskategooria sümbol.
               
            
                  4.1.1.
               
               
                  C1-klassi rehvide puhul peab kiiruskategooria sümbol olema vastavuses sõiduki maksimaalse valmistajakiirusega ning kiirusekategooriate V, W ja Y puhul maksimaalse kandevõimega, mida on kirjeldatud ÜRO Euroopa Majanduskomisjoni eeskirjas nr 30.
               
            
                  4.1.2.
               
               
                  C2- ja C3-klassi rehvide puhul peab kiiruskategooria sümbol olema vastavuses sõiduki maksimaalse valmistajakiirusega ning vastama kandevõime ja kiiruse kombinatsioonile, mis on võetud käesoleva lisa punktis 3.2.2 kirjeldatud tabelist „Kandevõime muutumine vastavalt kiirusele”.
               
            
                  4.2.
               
               
                  Punktides 4.1.1 ja 4.1.2 sätestatud nõudeid kohaldatakse järgmistel juhtudel:
                  
                              4.2.1.
                           
                           
                              ajutiseks kasutamiseks ettenähtud varurataste korral, mille puhul kohaldatakse käesoleva lisa punkti 6;
                           
                        
                              4.2.2.
                           
                           
                              tavaliselt tavarehvidega ja ajutiselt talverehvidega (nt tähistatud kolmetipulise mäe ja lumehelbega sümboliga) varustatud sõidukite korral peab talverehvi kiiruskategooria sümbol vastama kas maksimaalsest valmistajakiirusest suuremale kiirusele või kiirusele vähemalt 160 km/h (või mõlemale). Kui aga sõiduki maksimaalne valmistajakiirus on suurem kui kiirus, mis vastab sõidukile paigaldatud talverehvide madalaima kiiruskategooria sümbolile, peab sõidukis olema juhile kergesti nähtaval kohal hoiatussilt, mis näitab sõidukile paigaldatavate talverehvide kõige väiksemat maksimaalset lubatud kiirust. Muud talverehvid (millel ei ole kolmetipulise mäe ja lumehelbe tähist, kuid millel on märgis M + S) peavad vastama käesoleva lisa punktide 4.1.1. ja 4.1.2. nõuetele;
                           
                        
                              4.2.3.
                           
                           
                              juhul kui sõidukile on paigaldatud eriotstarbelised POR-märgisega rehvid. Kui sõiduki maksimaalne valmistajakiirus on suurem kui kiirus, mis vastab sõidukile paigaldatud eriotstarbeliste rehvide madalaima kiiruskategooria sümbolile, peab sõidukis olema juhile kergesti nähtaval kohal hoiatussilt, mis näitab sõidukile paigaldatava eriotstarbeliste rehvide kõige väiksemat maksimaalset lubatud kiirust;
                           
                        
                              4.2.4.
                           
                           
                              M2-, M3-, N2 ja N3-kategooria sõidukite puhul, kui neile on paigaldatud sõidukisisene kiiruse piiramise seade, mis vastab ÜRO Majanduskomisjoni eeskirja nr 89 (1) nõuetele, peab rehvide kiiruskategooria sümbol vastama seadistatud piirkiirusele. Kui sõiduki valmistaja on ette näinud, et sõiduki maksimaalne valmistajakiirus on suurem kui kiirus, mis vastab sõidukile paigaldatud rehvide madalaima kiiruskategooria sümbolile, peab sõidukis olema juhile kergesti nähtaval kohal hoiatussilt, mis näitab sõidukile paigaldatavate rehvide kõige väiksemat maksimaalset lubatud kiirust;
                           
                        
                              4.2.5.
                           
                           
                              M1- või N1-kategooria sõidukite puhul, mis on varustatud kiiruse piiramise funktsiooni täitva sõidukisisese süsteemiga, peab rehvide kiiruskategooria sümbol vastama selle seadmega seadistatud piirkiirusele. Kui sõiduki valmistaja on ette näinud, et maksimaalne valmistajakiirus on suurem kui kiirus, mis vastab sõidukile paigaldatud rehvide madalaima kiiruskategooria sümbolile, peab sõidukis olema juhile kergesti nähtaval kohal hoiatussilt, mis näitab sõidukile paigaldatud rehvide maksimaalset lubatud kiirust;
                           
                        
            
                  4.3.
               
               
                  Vastav teave tuleb esitada selgelt kasutusjuhendis, tagamaks, et vajaduse korral kasutataks nõuetekohase kiirussuutlikkusega varurehve.
               
            5.   ERIJUHUD
      
                  5.1.
               
               
                  O1- ja O2-kategooria haagiste korral, mille maksimaalne valmistajakiirus on kuni 100 km/h ja millele on paigaldatud C1-klassi rehvid üksikasetuses, peab iga rehvi maksimaalne kandevõime olema vähemalt 0,45-kordne enimkoormatud telje tehniliselt lubatud maksimaalne teljekoormus. Topeltasetuses rehvide puhul peab kordaja olema vähemalt 0,24. Sellisel juhul peab haagise eesmise haakeseadise lähedusse olema püsivalt paigaldatud hoiatussilt, mis näitab maksimaalset valmistajakiirust.
               
            
                  5.2.
               
               
                  M1 ja N1-kategooria sõidukite puhul, mis on ette nähtud haagise vedamiseks, tohib haagise haakeseadisele mõjuv koormus põhjustada rehvi maksimaalse kandevõime ületamist C1-klassi rehvide puhul, kuid mitte rohkem kui 15 %. Sellisel juhul peab kasutusjuhendis olema selge teave haagise vedamiseks lubatud maksimaalse kiiruse kohta, mis ei tohi ületada 100 km/h, ning tagumiste rehvide rõhu kohta, mis peab ületama tavakasutuseks (st ilma haagiseta) ettenähtud rehvirõhku vähemalt 20 kPa (0,2 bar).
               
            
                  5.3.
               
               
                  Teatavate allpool loetletud erisõidukite puhul, millele on paigaldatud C2- või C3-klassi rehvid, ei kasutata käesoleva lisa punktis 3.2.2 esitatud tabelit „Kandevõime muutumine vastavalt kiirusele”. Neil juhtudel saadakse tehniliselt lubatud maksimaalsele teljekoormusele (vt punktid 3.1.2 ja 3.1.4) vastav rehvi maksimaalne kandevõime koormusindeksile vastava koormuse korrutamisel vastava kordajaga, mis sõltub sõiduki tüübist ja selle kasutusest, mitte sõiduki maksimaalsest valmistajakiirusest ning käesoleva lisa punktide 4.1.1 ja 4.1.2 nõuded ei kehti.
                  Vastavad kordajad on järgmised.
                  
                              5.3.1.
                           
                           
                              1,15 I- ja A-klassi (M2- ja M3-kategooria) sõiduki sõidukite korral, mis on määratletud ÜRO Euroopa Majanduskomisjoni eeskirja nr 107 (2) punktis 2.1.1.1 (I-klass) ja punktis 2.1.2.1 (A-klass).
                           
                        
                              5.3.2.
                           
                           
                              1,10 N-kategooria sõidukite korral, mis on ette nähtud kasutamiseks lühikestel vahemaadel linnades ja asulates, näiteks tänavapühkimiseks või prügikoristuseks, kui maksimaalne valmistajakiirus ei ületa 60 km/h.
                           
                        
            
                  5.4.
               
               
                  Erandjuhtudel, kui sõidukid on ette nähtud kasutamiseks tingimustes, mis ei sobi C1-, C2- või C3-klassi rehvide omadustega, ning on vaja paigaldada teistsuguste omadustega rehvid, ei kohaldata käesoleva lisa punktis 1.1 nimetatud nõudeid, kui on täidetud kõik järgmised tingimused:
                  
                              5.4.1.
                           
                           
                              rehvid vastavad kas ÜRO majanduskomisjoni eeskirja nr 75 (3) või nr 106 (4) nõuetele ja
                           
                        
                              5.4.2.
                           
                           
                              tüübikinnitusasutus on seisukohal, et paigaldatud rehvid vastavad sõiduki töötingimustele. Katsearuandes ja tüübikinnitustunnistuses märkuste lahtris tuleb kirjeldada erandi olemust ja esitada selle vastuvõetavuse põhjendus.
                           
                        
            6.   VARUVELJED JA VARUREHVID
      
                  6.1.
               
               
                  Juhul kui sõiduk on varustatud varurattaga, peab see olema:
                  
                              6.1.1.
                           
                           
                              tavaline varuratas, mis on sama mõõtu, kui sõidukile paigaldatud rehvid;
                           
                        
                              6.1.2.
                           
                           
                              vastavale sõidukile sobiv ajutiseks kasutamiseks ettenähtud varuratas, kuid muude kui M1- ja N1- kategooria sõidukite puhul ei tohi kasutada ajutiseks kasutamiseks ettenähtud varuratast.
                              
                                          6.1.2.1.
                                       
                                       
                                          Kui ajutiseks kasutamiseks ettenähtud varuratta puhul on vaja rakendada erilisi ettevaatusabinõusid (näiteks ajutiseks kasutamiseks ettenähtud varuratast saab paigaldada ainult esiteljele ja seetõttu tuleb esialgu esitelje tavaratas paigaldada tagumisele teljele, et tagumise telje tavaratast parandada), tuleb see selgesti esitada kasutusjuhendis ning tuleb kontrollida vastavust käesoleva lisa punkti 2.3 asjaomastele nõuetele.
                                       
                                    
                        
            
                  6.2.
               
               
                  Sõidukil, mis on varustatud ajutiseks kasutamiseks ettenähtud varurattaga või ajutiselt tühjalt kasutatava rehviga, peab olema kehtiv tüübikinnitus vastavalt ÜRO Euroopa Majanduskomisjoni eeskirja nr 64 nõuetele sõidukitele ajutiseks kasutamiseks ettenähtud varuratta või ajutiselt tühjalt kasutatava rehvi kohta.
               
            
         (1)  ELT L 158, 19.5.2007, lk 1.
      
         (2)  ELT L 255, 29.9.2010, lk 1.
      
         (3)  Avaldamata. Avaldatakse 2011. aasta mais.
      
         (4)  ELT L 257, 30.9.2010, lk 231.